รวมกลวิธีมิจฉาชีพหลอกขายประกัน!!

ซื้อประกันอย่างไรไม่ให้โดนหลอก

ปัจจุบันการซื้อขายประกัน ทำได้อย่างง่ายมาก และสามารถซื้อได้หลากหลายช่องทาง ไม่ว่าจะเป็น ตัวแทนหรือนายหน้าโทรมาเสนอขาย หรือการซื้อ-ขายอีกช่องทางที่ง่ายที่สุดในยุคปัจจุบันคง ไม่พ้นการซื้อผ่านช่องทางออนไลน์ที่สุดแสนจะง่าย ใช้แค่ปลายนิ้วคลิก นี่อาจจะเป็นช่องโหว่งที่มิจฉาชีพมาสวมรวมเป็นตัวแทนหรือนายหน้ามาหลอกให้เหยื่อโอนเงินในหลากหลายรูปแบบ นอกจากจะเสียเงินแล้วยังเจ็บใจอีกด้วย

วันนี้ ANC จึงมารวบรวมกลวิธีของมิจฉาชีพที่จะมาหลอกขายประกัน พร้อมมาแนะนำวิธีซื้อประกันอย่างไรไม่ให้โดนหลอก

5 กลวิธีของมิจฉาชีพหลอกขายประกัน

1. เสนอขายด้วยสิทธิพิเศษที่เกินจริง

มิจฉาชีพส่วนใหญ่ จะใช้กลวิธีในการแอบอ้างเสนอขายด้วยสิทธิพิเศษที่เกินจริง ซึ่งในสังคมไทยในปัจจุบันทั่วไปก็มักจะชอบการซื้อ-ขายสินค้าที่มีการ “ลด แลก แจก แถม” กันอยู่แล้ว และนี่ก็เป็นอีก 1 สาเหตุ ที่อาจจะทำให้เรานั้นโดนหลอกได้ง่าย ดังเช่น กรณีแอบอ้างว่าเป็นตัวแทนบริษัทประกันรถยนต์แห่ง เสนอส่วนลด และมอบบัตรกำนัลให้ ซึ่งเป็นข่าวดังหน้า 1 มีเหยื่อถูกหลอกหลายร้อยรายมูลค่ากว่า 4 ล้านบาท

ขอขอบคุณรูปภาพจาก : สำนักข่าวไทยรัฐ

2. หลอกให้โอนเงิน

โลกในปัจจุบันยังคงพัฒนาตลอดเวลา รวมถึงความก้าวหน้าของเทคโนโลยีที่เพิ่มมากขึ้น

ซึ่งเดี๋ยวนี้ธุรกรรมทางการเงินทำได้ง่ายมาก ไม่ต้องไปถึงที่ธนาคาร แค่มีโทรศัพท์ 1 เครื่อง ก็สามารถ “โอนเงินผ่านแอพพิเคชั่นด้วยปลายนิ้วทันทีโดยที่เราไม่ทันได้ไตร่ตรอง” ดังเช่น กรณีข่าวมิจฉาชีพแอบอ้างนำตราสัญลักษณ์ของสมาคมสถาบันการเงินของรัฐไปใช้โดยไม่ได้รับอนุญาต เพื่อหลอกลวงให้โอนเงินเพื่อชำระค่าเบี้ยประกันชีวิตคุ้มครองวงเงินสินเชื่อ

ขอขอบคุณรูปภาพจาก : สำนักข่าวTNN

3. หลอกให้จ่ายค่าเบี้ยประกันแต่ไม่ได้รับกรมธรรม์

มิจฉาชีพได้พัฒนากลโกงที่แยบยลมากขึ้นด้วยการโน้มน้าว ให้มีความน่าเชื่อถือมากยิ่งขึ้น ผ่านรูปแบบต่าง ๆ โดยมิจฉาชีพจะแอบอ้างสถาบันประกันภัยต่างๆ เพื่อหลอกลวงให้ลูกค้าโอนเงินเพื่อชำระค่าเบี้ยประกัน และหลังจากโอนเงินชำระเบี้ยไปแล้ว กลับชิงหนี “ไม่ได้รับทั้งกรมธรรม์และความคุ้มครอง”ต่างๆ ดังข่าว กรณีโทรชวนเสนอขายประกันรถยนต์ แอบอ้างบริษัทประกันภัยชื่อดัง แต่ไม่ได้กรมธรรม์ มีผู้เสียหายมากกว่า 150 ราย สูญเสียเงินกว่า 1 ล้านบาท

ขอขอบคุณข้อมูลข่าวจาก : สำนักข่าว Thai PBS

4. มีประกันแต่เคลมไม่ได้

ทำประกันกับตัวแทนหรือนายหน้าแล้วพอถึงคร่าวเคลม ผู้เอาประกันไม่สามารถเคลมได้ “บริษัทประกันแจ้งว่าไม่มีเลขกรมธรรม์” ดังเช่น กรณีข่าวหลอกให้ซื้อประกันนาน 2 ปี จับโป๊ะหลักรถชนจะเคลมประกัน แต่ประกันไม่มีข้อมูล ก่อนตรวจสอบพบว่าเป็นเพียงอดีตตัวแทนประกันภัยเท่านั้น

ขอขอบคุณข้อมูลข่าวจาก : สำนักข่าวช่องวัน

5. ตัวแทนหรือนายหน้าปกปิดข้อมูล

ตัวแทนหรือนายหน้าไม่แสดงเลขที่ใบอนุญาต หรือยอมให้ตรวจสอบข้อมูลที่มีการรองรับจาก คปภ.

ดังเช่น กรณีข่าวตัวแทนบริษัทประกันภัยแห่งหนึ่งหลอกขายประกันภัยรถยนต์ มีผู้เสียหายมูลค่ามากกว่า 3 ล้านบาท ตรวจสอบแล้วพบว่า “ไม่มีใบอนุญาตเป็นนายหน้าประกันวินาศภัย”

**ไม่มีบัตรตัวแทน หากไม่มีบัตรนายหน้า จะกลายเป็นคดีฉ้อโกง

ขอขอบคุณข้อมูลข่าวจาก : สำนักข่าวสด

ปัจจุบันมิจฉาชีพที่แฝงตัวอยู่ทุกที่ รวมถึงแฝงตัวบนแพลตฟอร์มออนไลน์ต่างๆ นับวันยิ่งเพิ่มมากขึ้น หลายคนหลวมตัวตกเป็นเหยื่อโดยมิจฉาชีพโดยง่าย และถ้าเราอยากรู้ว่าเรานั้นกำลังโดนหลอกอยู่หรือเปล่าหล่ะ? เราจะมีวิธีดูอย่างไร วันนี้ ANC ก็จะมาแนะนำวิธีซื้อประกันไม่ให้โดนหลอก ป้องกันตัวเองไม่ต้องเสียเงินฟรี แถมได้ความคุ้มครองครบ

4 วิธีตรวจสอบ

1. กรณีอ้างว่าเป็นตัวแทน ให้ขอชื่อ-นามสกุล เลขที่ใบอนุญาตตัวแทนของคนที่เสนอขาย เพื่อนำไปตรวจสอบข้อมูลที่เว็บไซต์ คปภ. ก่อนตัดสินใจ สามารถตรวจสอบได้ที่ : คลิกเลย

2. กรณีอ้างว่าเป็นนายหน้า ให้ขอชื่อ-นามสกุล เลขที่ใบอนุญาตนายหน้าของคนที่เสนอขาย เพื่อนำไปตรวจสอบข้อมูลที่เว็บไซต์บริษัทประกันภัยที่นายหน้าได้แอบอ้าง

โดยสามารถค้นหา “รายชื่อตัวแทน/นายหน้าที่เสนอขายประกันวินาศภัย” ตามด้วยชื่อบริษัทประกันภัย ก่อนตัดสินใจ

ตัวอย่างเช่น เว็บไซต์ของ บ.วิริยะประกันภัย

3. หากซื้อผ่านออนไลน์ ให้ตรวจสอบหน้าเว็บไซต์ประกัน ว่ามีใบอนุญาต หรือ มีการรองรับจากคปภ. หรือไม่

สามารถตรวจสอบเว็บไซต์ของเราตามลิงก์ด้านล่างนี้

Prakun.com : www.prakun.com

4. เมื่อมีการโอนเงิน หากเป็นไปได้ควรชำระเข้าบริษัทประกันโดยตรง แต่หากมีชำระผ่านตัวแทน ตัวแทนประกันต้องมีหนังสือชำระเบี้ยจากบริษัทประกัน เพื่อเป็นการรับรองว่าเงินเบี้ยประกันของเราจะถูกส่งเข้าบริษัทประกันจริงๆ และใบเสร็จรับเงิน ต้องออกในนามบริษัทประกันภัยเท่านั้น

**ที่สำคัญเก็บหลักฐานสลิปการโอนชำระ หรือหลักฐานการซื้อ-ขายทั้งหมดไว้

ถูกหลอกขายประกันทำยังไงดี?

สามารถแจ้งเรื่องไปที่สายด่วน คปภ. 1186 ในวันและเวลา ราชการ เพื่อร้องเรียนปัญหา คปภ.

เพื่อช่วยในการชดเชยความเสียหายและหาดำเนินการหาตัวผู้กระทำผิดต่อไป

หรือในกรณีที่ผู้ซื้อได้ทำกรรมธรรม์ไปแล้วพบว่าเงื่อนไขความคุ้มครองไม่ตรงกับที่ได้ตกลงกันไว้ทีแรก สามารถยกเลิกได้ภายใน 30 วันนับตั้งแต่วันที่ได้รับกรรมธรรม์ ซึ่งท่านจะได้รับเงินค่าเบี้ยประกันภัยคืนได้

ข้อความข้างต้นที่กล่าวมา เป็นเพียงวิธีรับมือเบื้องต้นเพื่อไม่ให้ถูกหลอกจากการขายประกันของมิจฉาชีพ แต่หากใครที่สนใจกำลังมองหาประกันเพื่อดูแลตัวเองหรือคนที่รัก ANC มีแผนประกันให้เลือกมากมายและครอบคลุมทุกการดูแล ทั้งชีวิต สุขภาพ อุบัติเหตุและการเดินทาง ประกันที่หลากหลายหาแผนประกันที่ตอบโจทย์ไลฟ์สไตล์กับตัว ซื้อง่าย ผ่านออนไลน์

“ รับรองระบบบริหารจัดการความปลอดภัยของข้อมูลใบอนุญาตขายประกันออนไลน์จากทางคปภ.”

เลือกดูแผนประกัน คลิก : https://bit.ly/3QgE2rj

บทความที่เกี่ยวข้อง

บทความที่เกี่ยวข้อง

บทความที่เกี่ยวข้อง