สิ่งนายจ้างควรรู้! ก่อนจ้างแรงงานต่างด้าวต้องทําอย่างไร

แรงงานต่างด้าวในประเทศไทยมีบทบาทสำคัญต่อการขับเคลื่อนเศรษฐกิจ โดยเฉพาะอย่างยิ่งในภาคอุตสาหกรรมและการเกษตร ซึ่งมักเป็นงานที่คนไทยไม่นิยมทำหรือขาดแคลนทักษะเฉพาะทาง ทำให้แรงงานต่างด้าวเข้ามาเติมเต็มช่องว่างในตลาดแรงงาน การจ้างแรงงานต่างด้าวนั้นเป็นเรื่องที่ต้องรอบคอบและมีความซับซ้อน เนื่องจากมีกฎหมายและระเบียบที่เกี่ยวข้องมากมาย การทำความเข้าใจขั้นตอนและเงื่อนไขต่างๆ จะช่วยให้นายจ้างสามารถดำเนินการได้อย่างถูกต้องและหลีกเลี่ยงปัญหาที่อาจเกิดขึ้นได้ในอนาคต นายจ้างต้องดำเนินการเป็นไปอย่างถูกต้องตามกฎหมายเพื่อไม่มีปัญหาในภายหลัง นายจ้างควรรู้และปฏิบัติตามข้อกำหนดต่างๆ ดังนี้

.

1. การจ้างแรงงานต่างด้าวที่ขึ้นระบบ MOU เท่านั้น

ระบบ MOU เป็นระบบที่รัฐบาลไทยและประเทศเพื่อนบ้านร่วมกันกำหนดขึ้น เพื่อควบคุมการนำเข้าแรงงานต่างด้าวให้เป็นไปอย่างถูกต้องตามกฎหมาย ทุกขั้นตอนมีการบันทึกและตรวจสอบได้ ทำให้สามารถติดตามและควบคุมการทำงานของแรงงานต่างด้าวได้อย่างมีประสิทธิภาพ ลดปัญหาแรงงานเถื่อน

2. การจ้างแรงงานต่างด้าวต้องมีใบอนุญาต

ใบอนุญาตทำงานเป็นเอกสารที่ออกให้โดยกรมการจัดหางาน เพื่ออนุญาตให้แรงงานต่างด้าวสามารถทำงานในประเทศไทยได้ตามประเภทงานและสถานที่ที่ระบุไว้ในใบอนุญาต

3. แรงงานต่างด้าวจะต้องผ่านการอบรมก่อนทำงาน

แรงงานต่างด้าวทุกคนที่จะเข้ามาทำงานในประเทศไทยจะต้องเข้ารับการอบรม ให้ความรู้เกี่ยวกับกฎหมาย กฎระเบียบ และวัฒนธรรมการทำงานในประเทศไทย ณ ศูนย์แรกรับเข้าทำงานและสิ้นสุดการจ้าง โดยแรงงานต่างด้าวที่ผ่านการอบรมจะได้รับใบอนุญาตแรงงาน

4. แรงงานต่างด้าวต้องรายงานตัวทุก 90 วัน

แรงงานต่างด้าวต้องรายงานตัวที่สำนักงานตรวจคนเข้าเมืองทุก 90 วัน สามารถแจ้งที่พักอาศัยได้ล่วงหน้า 15 วัน หรือหลังจากนั้น 7 วัน นับจากวันครบกำหนด หากเลยกำหนดการแจ้งที่พักอาศัย อาจถูกปรับ 2,000 บาท โปรดวางแผนและเตรียมเอกสารให้พร้อม

5. เข้ารับการตรวจสุขภาพภายใน 30 วัน

แรงงานต่างด้าวที่เข้ามาทำงานในไทยจะต้องทำการตรวจสุขภาพเพื่อขอใบอนุญาตทำงาน (Work Permit) มีรายการตรวจโรคดังต่อไปนี้

โรคเรื้อน (Leprosy) ในระยะติดต่อหรือในระยะที่ปรากฏ อาการเป็นที่รังเกียจแก่สังคม

วัณโรคระยะในระยะอันตราย (Advandced Pulmonary Tuberculosis)

โรคพิษสุราเรื้อรัง (Chronic alcoholish)

โรคเท้าช้างระยะปรากฏอาการอันเป็นที่น่ารังเกียจแก่สังคม (Elephantiasis)

โรคยาเสพติดให้โทษ (Drug addiction)

โรคซิฟิลิสใน (syphilis)

6. จ้างแรงงานต่างด้าวที่ไม่มีใบอนุญาต จะได้รับโทษตามกฎหมาย

การจ้างแรงงานต่างด้าวที่ไม่มีใบอนุญาตทำงานถือเป็นการกระทำที่ผิดกฎหมาย และมีโทษตามกฎหมายที่ค่อนข้างรุนแรง ทั้งต่อนายจ้างและตัวแรงงานต่างด้าวเอง

โทษปรับ: ตามกฎหมายกำหนดให้ปรับนายจ้างรายละตั้งแต่ 10,000 – 100,000 บาท ต่อแรงงานต่างด้าว 1 คน

โทษจำคุก: ในกรณีที่กระทำผิดซ้ำ อาจถูกดำเนินคดีอาญา มีโทษจำคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจำทั้งปรับ

ความเสียหายอื่นๆ: อาจถูกดำเนินคดีทางแพ่งจากแรงงานต่างด้าว หรือหน่วยงานรัฐที่เกี่ยวข้อง

7. แรงงานต่างด้าวอายุไม่ต่ำกว่า 18 ปีบริบูรณ์

ตามกฎหมายแรงงานต่างด้าวที่เข้ามาทำงานในไทยจะต้องมีอายุไม่ต่ำกว่า 18 ปีบริบูรณ์ หรือหากกรณีที่อายุน้อยกว่า 18 ปี แรงงานต้องไม่น้อยกว่า 15 ปี ซึ่งแรงงานเหล่านี้สามารถทำงานได้เฉพาะงานที่ไม่เป็นอันตราย เช่น งานที่ไม่เกี่ยวข้องกับความร้อน ความเย็น ความสั่นสะเทือน เสียงและแสงที่มีระดับแตกต่างจากปกติอันอาจเป็นอันตราย งานที่ไม่เกี่ยวกับวัตถุมีพิษ วัตถุระเบิด หรือวัตถุไวไฟ เว้นแต่งานในสถานีบริการที่เป็นเชื้อเพลิง เป็นต้น

8. แรงงานต่างด้าวต้องทำประกันสังคม

โดยทั่วไป แรงงานต่างด้าวที่ทำงานในประเทศไทยและมีใบอนุญาตทำงานอย่างถูกต้อง จะต้องเข้าร่วมระบบประกันสังคมตามกฎหมาย โดยเฉพาะอย่างยิ่งแรงงานต่างด้าวที่ทำงานในโรงงานอุตสาหกรรม หรือบริษัทเอกชนต่างๆ

การจ้างแรงงานต่างด้าวเป็นเรื่องที่ต้องใช้ความรอบคอบและความเข้าใจในกฎหมายและระเบียบข้อบังคับต่างๆ หากนายจ้างปฏิบัติตามขั้นตอนที่ถูกต้อง จะช่วยให้ธุรกิจดำเนินไปได้อย่างราบรื่นและประสบความสำเร็จค่ะ การจ้างแรงงานต่างด้าวไม่เพียงแต่เกี่ยวข้องกับขั้นตอนการขออนุญาตและการทำสัญญาจ้างเท่านั้น แต่ยังรวมถึงการวางแผนด้านประกันภัยเพื่อคุ้มครองทั้งนายจ้างและแรงงานต่างด้าวอีกด้วย การทำประกันภัยที่เหมาะสมจะช่วยให้ธุรกิจลดความเสี่ยงที่อาจเกิดขึ้นได้ค่ะ ประกันแรงงานต่างด้าวเป็นสัญญาประกันภัยที่ออกแบบมาเพื่อคุ้มครองแรงงานต่างด้าวที่ทำงานในประเทศไทย โดยให้ความคุ้มครองในด้านต่างๆ เช่น ค่ารักษาพยาบาล อุบัติเหตุ และการเสียชีวิต ซึ่งช่วยลดภาระค่าใช้จ่ายที่อาจเกิดขึ้นกับทั้งนายจ้างและแรงงานต่างด้าวได้ค่ะ